คือประจำเดือนไม่มา1-2เดือนพอดีจำไม่ได้เพราะไม่เคยนับ ก่อนหน้านั้นมาแต่ก็จะชอบห่างหายไปแบบนี้ ไม่เคยมีเพศสัมพันธ์ มีการช่วยตัวเอง 1-2 อาทิตย์ครั้งนึง มีอาการเครียดง่าย ช่วงนี้อารมณ์แปรปรวน เอาแต่ใจสุดๆ ซ้ำยังรู้สึกว่าตัวเองทานเยอะขึ้นปกติ ทานแค่มื้อเดียวที่เหลือเป็นขนม แต่ช่วงนี้ทานสองมื้อแถมเน้นขนมหนักมากค่ะ รู้สึกตัวใหญ่ขึ้น หน้าอกใหญ่ขึ้น อาการแบบนี้จะท้องไหมคะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยถ้าไม่เคยมีเพศสัมพันธ์กับเพศชายเลยนั้น ก็ไม่น่าจะมีโอกาสตั้งครรภ์ การมีน้ำหนักตัวมากหรือน้อยผิดปกติ อาจเป็นสาเหตุทำให้ประจำเดือนมาไม่สม่ำเสมอได้เช่นกันหากประจำเดือนยังมาไม่สม่ำเสมออย่างต่อเนื่อง ควรจะต้องไปพบแพทย์เพื่อตรวจหาสาเหตุที่แน่ชัด ที่พบได้บ่อยเช่นเรื่องถุงน้ำหลายใบในรังไข่ ที่ควรได้ยาปรับฮอร์โมน หรือยาคุมกำเนิดภายใต้การดูแลของแพทย์ต่อไป